EELNÕU

26.01.2024

**Atmosfääriõhu kaitse seaduse, riigilõivuseaduse ja meresõiduohutuse seaduse muutmise seadus**

**§ 1. Atmosfääriõhu kaitse seaduse muutmine**

Atmosfääriõhu kaitse seaduses tehakse järgmised muudatused:

**1)** seadust täiendatakse §-ga 1211 järgmises sõnastuses:

**„§ 1211. Järelevalve Euroopa Parlamendi ja nõukogu määruse (EL) 2023/1805 nõuete täitmise üle**

Keskkonnaamet on pädev asutus Euroopa Parlamendi ja nõukogu määruse (EL) 2023/1805, mis käsitleb taastuvkütuste ja vähese süsinikuheitega kütuste kasutamist meretranspordis ning millega muudetakse direktiivi 2009/16/EÜ (ELT L 234, 22.9.2023, lk 48–100), mõistes.“;

**2)** paragrahvi 131 tekst muudetakse ja sõnastatakse järgmiselt:

„Kasvuhoonegaaside heitkogus käesoleva peatüki tähenduses on käesoleva seaduse § 155 lõike 1 alusel kehtestatud määruses sätestatud tegevusaladelt pärinev kasvuhoonegaaside heide.“;

**3)** paragrahvi 132 tekst muudetakse ja sõnastatakse järgmiselt:

„Seireaasta käesoleva seaduse tähenduses on kalendriaasta, mis lõpeb 24 kuud enne selle esimese kauplemissüsteemi perioodi algust, mis on hõlmatud tasuta eraldatavate lubatud heitkoguse ühikute saamiseks esitatava taotlusega.“

**4)** paragrahvi 135 pealkiri ja tekst täiendatakse järgmises sõnastuses:

**§ 135. Kasvuhoonegaaside lubatud heitkoguse ühikutega kauplemise süsteem paiksele heiteallikale, õhusõiduki käitajale ja laevandusettevõtjale**

Kasvuhoonegaaside lubatud heitkoguse ühikutega kauplemise süsteem paiksele heiteallikale, õhusõiduki käitajale ja laevandusettevõtjale (edaspidi esimene kauplemissüsteem) on süsteem mis on loodud kasvuhoonegaaside heitkoguste vähendamiseks tulemuslikul ja majanduslikult tõhusal viisil Euroopa Liidus Euroopa Parlamendi ja nõukogu direktiiviga 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32–46).

**5)** seadust täiendatakse §-ga 1351 järgmises sõnastuses:

“**§ 1351. Kasvuhoonegaaside lubatud heitkoguse ühikutega kauplemise süsteem hoonete, maanteetranspordi ja muudes sektorites**

(1) Kasvuhoonegaaside lubatud heitkoguse ühikutega kauplemise süsteem hoonete, maanteetranspordi ja muudes sektorites (edaspidi *teine kauplemissüsteem*) on süsteem, mis on loodud hoonete, maanteetranspordi ja muude sektorite kasvuhoonegaaside heitkoguse vähendamiseks tulemuslikul ja majanduslikult tõhusal viisil Euroopa Liidus Euroopa Parlamendi ja nõukogu direktiiviga (EL) 2023/959, millega muudetakse direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem, ja otsust (EL) 2015/1814, mis käsitleb ELi kasvuhoonegaaside heitkogustega kauplemise süsteemi turustabiilsusreservi loomist ja toimimist (ELT L 130, 16.05.2023, lk 134–202).”;

(2) Teise kauplemissüsteemi kuuluvad käesoleva seaduse § 155 lõikes 1 loetletud tegevusaladele alkoholi-, tubaka-, kütuse- ja elektriaktsiisi seaduse § 19 lõikes 1 nimetatud kütust tarnivad või nendel tegevusaladel kütust kasutavad ettevõtted või nende osad (edaspidi *teise kauplemissüsteemi kuuluvad üksused*), kelleks on:

1) vedelkütuse tarnija;

2) maagaasi võrguettevõtja;

3) võrguvälise maagaasi müüja;

4) tahkekütusest soojuse tootja.”

**6)** paragrahvi 136 pealkirjas jäetakse välja sõna “käitaja”;

**7)** paragrahvi 136 lõiked 1 ja 2 muudetakse ja sõnastatakse järgmiselt:

„(1) Kasvuhoonegaaside heitkoguse ühikutega kauplemise register (edaspidi *kauplemise register*) on elektrooniline andmekogu, kus on salvestatud andmed Eesti Vabariigi ja esimeses ja teises kauplemissüsteemis osalevate paikse heiteallika ja õhusõiduki käitajate, laevandusettevõtjate ja üksuste arvelduskontode, käitistele tasuta eraldatud lubatud heitkoguse ühikute ja lubatud heitkoguse ühikutega tehtud tehingute, käitiste, laevandusettevõtjate ja üksuste tõendatud ja tagastatud kasvuhoonegaaside heitkoguse ühikute ning käitiste, laevandusettevõtjate ja üksuste vastavusseisundi kohta.

(2) Arvelduskonto käesoleva seaduse tähenduses on esimese ja teise kauplemissüsteemi kuuluva paikse heiteallika ja õhusõiduki käitaja, laevandusettevõtja või üksuse arvelduskonto, mille kaudu saab teha tehinguid kauplemise registris komisjoni delegeeritud määruse (EL) 2019/1122, millega täiendatakse Euroopa Parlamendi ja nõukogu direktiivi 2003/87/EÜ seoses liidu registri toimimisega (ELT L 177, 02.07.2019, lk 3–62), artikli 55 kohaselt. ”

**8)** paragrahvi 137 lõige 2 muudetakse ja sõnastatakse järgmiselt:

“Lubatud heitkoguse ühik on esimeses ja teises kauplemissüsteemis ülekantav õigus heita kauplemisperioodi jooksul atmosfääri üks tonn süsinikdioksiidi ekvivalenti.”

**9)** paragrahvi 138 pealkiri muudetakse ja sõnastatakse järgmiselt:

**„§138. Esimese kauplemissüsteemi periood ja eraldamisperiood“**;

**7)** paragrahvi 138 täiendatakse lõigetega 3 ja 4 järgmises sõnastuses:

„(3) Alates käesoleva paragrahvi lõikes 2 nimetatud kauplemisperioodist koosneb kauplemisperiood kahest lubatud heitkoguse ühikute viieaastasest eraldamisperioodist.

(4) Käitajatele lubatud heitkoguse ühikute taotlemine ja tasuta eraldamine igaks eraldamisperioodiks sätestatakse käesoleva seaduse § 155 lõike 2 alusel kehtestatavas määruses.“;

**10)** paragrahv 139 tunnistatakse kehtetuks;

**11)** seadust täiendatakse §-ga 1411 järgmises sõnastuses:

„**§ 1411. Laevandusettevõte**

(1) Laevandusettevõtja käesoleva peatüki tähenduses on isik, kes on laeva, mille kogumahutavus on üle 5 000 ja mille otstarve on reisijate või kauba vedu ärieesmärkidel omanik, või muu isik, kes käitab laeva ajal, kui see sooritab käesoleva seaduse § 155 lõike 1 alusel kehtestatud määruses nimetatud tegevusi.

(2) Laevandusettevõtja täidab kõiki nõudeid ja kohustusi, mis tulenevad Euroopa Parlamendi ja nõukogu määrusest (EÜ) nr 336/2006, mis käsitleb meresõiduohutuse korraldamise rahvusvahelise koodeksi rakendamist ühenduse piires ja millega tunnistatakse kehtetuks nõukogu määrus (EÜ) nr 3051/95 (ELT L 64, 4.3.2006, lk 6-24).

(3) Kui laeva käitab käesoleva paragrahvi lõikes 1 nimetamata isik, vastutab laeva käitamisega seotud kohustuste täitmise eest laevandusettevõtja, kellele kauplemissüsteemiga seotud kulud tasub käitaja eelnevalt sõlmitud kokkuleppe alusel.

(4) Laeva käitamine käesoleva seaduse tähenduses on kontrolli teostamine veetava lasti, laeva meretee ning kiiruse üle.“;

10) paragrahvi 142 pealkiri ja tekst muudetakse ja sõnastatakse järgmiselt:

§ 142. Esimesse kauplemissüsteemi siseneja

(1) Esimesse kauplemissüsteemi siseneja käesoleva seaduse tähenduses on ühel või enamal käesoleva seaduse § 155 lõike 1 alusel kehtestatud määruses nimetatud tegevusalal tegutsev käitaja, kes on saanud keskkonnaloa või keskkonnakompleksloa esimeses kauplemissüsteemis osalemiseks esimest korda perioodil, mis algab kolm kuud enne § 155 lõikes 7 nimetatud loetelu esitamise kuupäeva ja lõpeb kolm kuud enne järgmist § 155 lõikes 7 nimetatud loetelu esitamise kuupäeva.

(2) Ühel või enamal käesoleva seaduse § 155 lõike 1 alusel kehtestatud määruses nimetatud tegevusalal tegutsevat käitajat, kelle käitist on märkimisväärselt laiendatud käesoleva paragrahvi lõikes 1 nimetatud perioodi jooksul, peetakse esimesse kauplemissüsteemi sisenejaks üksnes käitise laiendatud osaga.

**12)** paragrahvi 143 täiendatakse pärast sõna „Kliimaministeerium“ tekstiosaga „Ühinenud Rahvaste Organisatsiooni“;

**13)** seadust täiendatakse §-ga 1441 järgmises sõnastuses:

„**§ 1441. Teise kauplemissüsteemi luba**

(1) Teise kauplemissüsteemi kuuluval üksusel peab olema teise kauplemissüsteemi luba.

(2) Teise kauplemissüsteemi loa väljastab Keskkonnaamet.

**14)** seadust täiendatakse §-ga 1453 järgmises sõnastuses:

**§ 1453. Teise kauplemissüsteemi loa taotlus ja loa andmise otsustamine**

„(1) Teise kauplemissüsteemi loa taotleja esitab keskkonnaotsuste infosüsteemi kaudu Keskkonnaametile kasvuhoonegaaside heiteloa taotluse järgmiste andmetega:

1) nimi ja registrikood;

2) aadress ja kontaktandmed;

3) käesoleva seaduse § 155 lõike 1 alusel kehtestatud määruses sätestatud tegevusala;

4) seirekava, mis on koostatud vastavalt Euroopa Parlamendi ja Nõukogu komisjoni direktiivi (EL) 2003/87 lisa IV osale C ja Euroopa Komisjoni rakendusmäärusele (EL) 2018/2066;

5) seirekava osana tarbimisse lubatud kütuste loetelu, kütuste tarbimisse lubamise viisid ja tarbimisse lubatud kütuste lõppkasutus.

(2) Keskkonnaamet keeldub teise kauplemissüsteemi loa andmisest, kui ettevõte ei tegutse käesoleva seaduse § 155 lõike 1 alusel kehtestatud määruse §-s 42 nimetatud tegevusalal.

**15)** seadust täiendatakse §-ga 1454 järgmises sõnastuses:

**§ 1454. Teise kauplemissüsteemi luba**

(3) Teise kauplemissüsteemi loale märgitakse:

1) nimi ja registrikood

2) aadress ja kontaktandmed;

3) käesoleva seaduse § 155 lõike 1 alusel kehtestatud määruse§-s 42 sätestatud tegevusala;

4) seirenõuded;  
5) aruandlusnõuded;

6) kohustus tagastada iga kalendriaasta koguheitele vastaval hulgal lubatud heitkoguse ühikuid hiljemalt järgmise kalendriaasta 31. maiks.“;

**16)** seadust täiendatakse §-ga 1491 järgmises sõnastuses:

**§ 1491. Teise kauplemissüsteemi loa omaja kohustus teavitada oma toimimisviisi muudatustest**

„ Teise kauplemissüsteemi loa omaja peab viivitamata teavitama Keskkonnaametit kõikidest sellistest kavandatavatest muudatustest oma tegevusealas, tarbimisse lubatavates kütustes, käitise toimimisviisis või tootmisvõimsuses võrreldes loa taotlemisel esitatud andmetega, mis võivad olla aluseks loa muutmisele“;

**17)** paragrahvi 155 lõige 1 muudetakse ja sõnastatakse järgmiselt:

“(1) Esimesse kauplemissüsteemi kuuluvate paikse heiteallika ja õhusõiduki käitajate, laevandusettevõtjate ja teise kauplemissüsteemi kuuluvate üksuste tegevusalade loetelu kehtestab [Vabariigi Valitsus](https://www.riigiteataja.ee/akt/dyn=122092023001&id=106122016009) määrusega.

**18)** paragrahvi 155 lõige 6 tunnistatakse kehtetuks;

**19)** paragrahvi 156 lõiked 2 –5 tunnistatakse kehtetuks;

**20)** paragrahvi 156 lõikes 6 asendatakse tekstiosa „28. veebruariks“ tekstiosaga „30. juuniks“;

**21)** paragrahvi 156 täiendatakse lõigetega 7, 8, 9, 10 ja 11 järgmises sõnastuses:

„(7) Kui käitise suhtes kehtib kohustus teha energiaaudit või rakendada sertifitseeritud energiajuhtimissüsteemi ja kui auditiaruande soovitusi või sertifitseeritud energiajuhtimissüsteemi soovitusi ei rakendata, välja arvatud juhul, kui asjaomaste investeeringute tasuvusaeg ületab kolme aastat või kui nende investeeringute kulud on ebaproportsionaalsed, vähendatakse lubatud heitkoguse ühikute tasuta eraldamise kogust 20 % võrra.

(8) Kui paikse heiteallika käitajad, kelle kasvuhoonegaaside heite tase ületab 80 protsentiili asjakohaste tootepõhiste võrdlusaluste heitetasemetest, ei ole 1. maiks 2024 koostanud kliimaneutraalsuse kava iga käitise kohta ja esitanud seda Keskkonnaametile, vähendatakse lubatud heitkoguse ühikute tasuta eraldamise kogust 20 % võrra. Lubatud heitkoguse ühikuid ei eraldata tasuta üle 80 %, kui kliimaneutraalsuse kava vahe-eesmärkide saavutamist ei ole tõendatud 2025. aasta lõpuks või ajavahemiku 2026–2030 kohta. “

“(9) Euroopa Parlamendi ja nõukogu määruse (EL) 2023/956, millega kehtestatakse süsiniku piirimeede (ELT L 130, 16.05.2023, lk 52–104) tegevusalal tegutseva ja käesoleva paragrahvi lõikele 1 vastava paikse heiteallika käitaja tasuta eraldatavate lubatud heitkoguse ühikute kogust vähendatakse alates 2026. aastast, arvestades määruse (EL) 2023/956 jõustumise ja 2025. aasta vahelist perioodi 100% piirina, järgmiselt:

Käesoleva paragrahvi lõike 1 kohaselt paikse heiteallika käitajale, kes tegutseb tegevusalal, millele kohaldub Euroopa Parlamendi ja nõukogu määrus (EL) 2023/956, millega kehtestatakse süsiniku piirimeede (ELT L 130, 16.05.2023, lk 52–104), vähendatakse tasuta eraldatavate lubatud heitkoguse ühikute kogust alates 2026. aastast, arvestades määruse (EL) 2023/956 jõustumise ja 2025. aasta vahelist perioodi 100% piirina, järgmiselt:

1. 2026. aastal eraldatakse 97,5% lubatud heitkoguse ühikute kogusest;
2. 2027. aastal eraldatakse 95% lubatud heitkoguse ühikute kogusest;
3. 2028. aastal eraldatakse 90% lubatud heitkoguse ühikute kogusest;
4. 2029. aastal eraldatakse 77,5% lubatud heitkoguse ühikute kogusest;
5. 2030. aastal eraldatakse 51,5% lubatud heitkoguse ühikute kogusest;
6. 2031. aastal eraldatakse 39% lubatud heitkoguse ühikute kogusest;
7. 2032. aastal eraldatakse 26,5% lubatud heitkoguse ühikute kogusest;
8. 2033. aastal eraldatakse 14% lubatud heitkoguse ühikute kogusest;

(10) Alates 2034. aastast ja sellest järgneval igal aastal heitkoguse ühikuid tasuta ei eraldata.

(11) Tegevuse lõpetanud käitisele lubatud heitkoguse ühikuid tasuta ei eraldata. Käitist, mille kasvuhoonegaaside heiteloa kehtivusaeg on lõppenud või mille kasvuhoonegaaside heiteluba on kehtetuks tunnistatud, ning käitist, mille tegevus või tegevuse taasalustamine ei ole tehniliselt võimalik, käsitletakse tegevuse lõpetanuna.”;

**22)** paragrahvid 158 ja 159 tunnistatakse kehtetuks;

**23)** paragrahvi 160 pealkiri muudetakse ja sõnastatakse järgmiselt:

**„§ 160. Lubatud heitkoguse ühikute müük enampakkumisel“**;

**24 )** paragrahvi 160 lõige 1 muudetakse ja sõnastatakse järgmiselt:

„(1) Riik paneb enampakkumisele kõik esimese kauplemissüsteemi lubatud heitkoguse ühikud, mida ei eraldata komisjoni delegeeritud määruse (EL) 2019/331 järgi tasuta, ei suunata käesoleva seaduse §-s 1651 nimetatud moderniseerimisfondi, ei tunnistata § 168 lõike 6 kohaselt kehtetuks ega lisata turustabiilsusreservi vastavalt Euroopa Parlamendi ja nõukogu otsusele (EL) 2015/1814, mis käsitleb ELi kasvuhoonegaaside heitkogusega kauplemise süsteemi turustabiilsusreservi loomist ja toimimist ning millega muudetakse direktiivi 2003/87/EÜ (ELT L 264, 09.10.2015, lk 1–5).“;

**25)** paragrahvi 160 täiendatakse lõikega 11 järgmises sõnastuses:

“(11) Riik paneb alates 2027. aastast enampakkumisele teise kauplemissüsteemi lubatud heitkoguse ühikutest riigile vastava osa, mis on sama suur kui § 155 lõike 1 alusel kehtestatud määruses nimetatud tegevusaladel ajavahemikul 2016–2018 asjaomase liikmesriigi määruse (EL) 2018/842, milles käsitletakse liikmesriikide kohustust vähendada kasvuhoonegaaside heidet aastatel 2021–2030, millega panustatakse kliimameetmetesse, et täita Pariisi kokkuleppega võetud kohustused, ning millega muudetakse määrust (EL) nr 525/2013 (ELT L 156 19.6.2018, lk 26), artikli 4 lõike 2 kohase võrdlusheite keskmine osakaal, mis on sama määruse artikli 4 lõike 3 kohaselt põhjalikult läbi vaadatud ning millest on maha arvatud osa, mis tehakse kättesaadavaks kliimameetmete sotsiaalfondile vastavalt Euroopa Parlamendi ja nõukogu määrusele (EL) 2023/955, millega luuakse kliimameetmete sotsiaalfond ja muudetakse määrust (EL) 2021/1060 (ELT L 130, 16.5.2023, lk 1—51);

**26)** paragrahvi 161 lõike 4 sissejuhatavas osa muudetakse ning sõnastatakse järgmiselt:

„ Käesoleva paragrahvi lõikes 1 nimetatud enampakkumisel saadud tulu, sealhulgas Eestile solidaarsuse ja majanduskasvu eesmärgil eraldatud lubatud heitkoguse ühikutest saadud kogutulu või selle tuluga samaväärne summa ja õhusõiduki käitajate lubatud heitkoguse ühikute enampakkumisel saadud kogu tulu kasutatakse kliima- ja energiapoliitika eesmärkide saavutamise rahastamiseks. Need eesmärgid on:“

**27)** paragrahvi 161 lõike 4 punktid 1 ja 2 muudetakse ning sõnastatakse järgmiselt:

„1) madala ja null-heitega transpordiliikidele, ühistranspordile, energiatõhusamale taristule ning säästvatele alternatiivkütustele üle minekut toetavad meetmed;

2) taastuvenergiaallikate ja elektrivõrkude väljaarendamine, et saavutada Eesti riiklikus energia- ja kliimakavas aastani 2030 seatud taastuvenergia ja elektrivõrkude omavahelise ühendatuse eesmärke, samuti teiste tehnoloogiate väljaarendamine, mis aitavad kaasa üleminekule ohutule ja kestlikule vähese süsinikdioksiidi heitega majandusele ning Euroopa Liidu eesmärgi – suurendada energiatõhusust 2030. aastaks 32,5 protsenti võrreldes 1990. aasta tasemega – saavutamisele kaasaaitamine, sealhulgas taastuvenergia tarbijate ja taastuvenergiakogukondade oma tarbeks elektritootmine;“;

**28)** paragrahvi 161 lõike 4 punkt 4 muudetakse ja sõnastatakse järgmiselt:

„4) Väikese ja keskmise sissetulekuga leibkondade toetamine energiatarbimisest tekkivate sotsiaalprobleemide lahendamisel, sealhulgas moonutavate maksude vähendamise ning taastuvatest energiaallikatest toodetud elektrienergia maksude ja tasude sihipärase vähendamise kaudu;“;

**29**) paragrahvi 161 lõiget 4 täiendatakse punktiga 41 järgmises sõnastuses:

„41) hoonete renoveerimine vastavalt ehitusseadustikus sätestatud hoonete energiatõhususe nõuetele, eelistades kõige madalama energiatõhususega hooneid, energiatõhususe suurendamine, parem soojustamine ja kaugküttesüsteemide arendamine, efektiivsete taastuvatel allikatel põhinevate kütte- ja jahutussüsteemide arendamine“;

**30)** paragrahvi 161 lõike 4 punkt 9 muudetakse ja sõnastatakse järgmiselt:

„9) meetmed raadamise vältimise, turbaalade, metsade ja muude maismaa- või merepõhiste ökosüsteemide kaitse ja taastamise toetamine, sealhulgas selliste meetmete rakendamine, mis aitavad kaasa nende ökosüsteemide kaitsmisele, taastamisele ja paremale majandamisele, eelkõige seoses merekaitsealadega, ning bioloogilist mitmekesisust soodustava metsastamise ja taasmetsastamise suurendamine, sealhulgas arengumaades, kes on ratifitseerinud rahvusvaheliste kliimamuutuste lepingu, ning tehnoloogiasiirde ja kliimamuutuste kahjuliku mõjuga kohanemise hõlbustamine nendes riikides;

**31)** paragrahvi 161 lõike 4 punkti 10 täiendatakse pärast sõna “metsanduses” tekstiosaga ja mullas“;

**32)** paragrahvi 161 lõike 4 punkt 13 muudetakse ja sõnastatakse järgmiselt:

„13) oskuste omandamise ja tööjõu ümbersuunamise soodustamine, et aidata kaasa õiglasele üleminekule kliimaneutraalsele majandusele, eelistades üleminekust kõige enam mõjutatud piirkondi, ning tööjõu ümberõppe toetamine sektorites, mis on potentsiaalselt mõjutatud kliimaneutraalsele majandusele üleminekust, sealhulgas merendussektoris;“;

**33)** paragrahvi 161 lõiget 4 täiendatakse punktidega 14–16 järgmises sõnastuses:

„14) süsinikdioksiidi keskkonnaohutu kogumise ja geoloogilise säilitamise toetamine, eelkõige tahketel fossiilkütustel töötavatest elektrijaamadest ning mitmest tööstussektorist ja allsektorist pärinev süsinikdioksiid, sealhulgas kolmandates riikides ning uuenduslike süsiniku tehnoloogilise sidumise meetodite arendamine näiteks süsiniku kogumine otse atmosfäärist ja selle säilitamine;

15) tõendatud positiivse keskkonnamõjuga riiklike kliimadividendikavade rahastamine;

16) Euroopa Parlamendi ja nõukogu määrusega (EL) 2023/956 hõlmatud sektorites kliimaneutraalsele majandusele ülemineku ja süsinikuheite vähendamise toetamine, et leevendada võimalikku süsinikulekke ohtu nendes sektorites, arvestades asjakohaseid riigiabi reegleid, “;

**34)** paragrahvi 161 täiendatakse lõikega 4’

„Enampakkumisest saadud tulude kasutamise kavandamisel arvestatakse vajadusega jätkata kliimamuutustega seotud rahvusvahelise rahastamise suurendamist haavatavates kolmandates riikides“

**35)** paragrahvi 161 lõige 6 tunnistatakse kehtetuks.

**36)** paragrahvi 1651 lõike 3 sissejuhatav lauseosa ja punktid 1–4 muudetakse ning sõnastatakse järgmiselt:

“Vähemalt 90 protsenti moderniseerimisfondi rahalistest vahenditest tuleb kasutada selliste projektide toetamiseks, mis täidavad üht või mitut järgmistest eesmärkidest:

1) taastuvatest energiaallikatest, sealhulgas taastuvatest energiaallikatest toodetud vesinikust elektrienergia tootmine ja kasutamine;

2) üldise energiakasutuse vähendamine energiatõhususe parandamise kaudu, sealhulgas tööstussektoris, transpordisektoris, elamumajanduses, põllumajanduses ja jäätmemajanduses;

3) energia salvestamine ja energiavõrkude moderniseerimine, hõlmates nõudluse juhtimist, kaugküttevõrke, elektrienergia ülekandevõrke, Euroopa Liidu liikmesriikide vaheliste ühenduste lisamist ja heitevaba liikuvuse taristut;

4) õiglane üleminek suure süsinikdioksiidi heitega majandusele tuginevates piirkondades, et toetada töötajate ümberpaigutamist, ümber- ja täiendõpet, haridust, tööotsimisalgatusi ja idufirmasid dialoogis kodanikuühiskonna ja sotsiaalpartneritega viisil, mis on kooskõlas Eesti õiglase ülemineku territoriaalse kavaga;“;

**37)** paragrahvi 1651 lõike 3 punkt 5 tunnistatakse kehtetuks;

**38)** paragrahvi 1651 lõiget 3 täiendatakse punktidega 6 ja 7 järgmises sõnastuses:

„6) taastuvatel energiaallikatel põhineva kaugkütte ja kaugjahutuse arendamine;

7) madala sissetulekuga leibkondade toetamine, sealhulgas maa- ja piiriäärsetes piirkondades, et suurendada energiaostuvõimekust ja ajakohastada nende küttesüsteeme;“;

**39)** paragrahvi 1651 lõikes 4 jäetakse välja sõna „tahkeid“;

**40)** paragrahvi 1651 täiendatakse lõikega 11 järgmises sõnastuses:

„(11) Moderniseerimisfondi vahendite kasutamisel lähtutakse Euroopa Parlamendi ja nõukogu määruse (EL) 2019/2088, mis käsitleb jätkusuutlikkust käsitleva teabe avalikustamist finantsteenuste sektoris (ELT L 317, 09.12.2019, lk 1–16), artikli 2 punktis 17 osutatud „ei kahjusta oluliselt“ põhimõttest vastavalt Euroopa Parlamendi ja nõukogu määruse (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43), artiklis 17 seatud kriteeriumitele juhul, kui toetatavale majandustegevusele on kehtestatud tehnilised sõelumiskriteeriumid vastavalt sama määruse artikli 10 lõike 3 punktile b.“;

**41)** paragrahvi 166 pealkiri muudetakse ja sõnastatakse järgmiselt:

### “§ 166. Esimese kauplemissüsteemi heitkoguse seire ja aruandlus”;

**42)** paragrahvi 166 täiendatakse lõikega 21 järgmises sõnastuses:

„(21) Laevandusettevõtja käesoleva seaduse tähenduses esitab Keskkonnaametile seirekava vastavalt Euroopa Parlamendi ja nõukogu määruse (EL) 2015/757, mis käsitleb meretranspordist pärit kasvuhoonegaaside heitkoguse seiret, aruandlust ja kontrolli ning millega muudetakse direktiivi 2009/16/EÜ (ELT L 123, 19.05.2015, lk 55–76), artiklile 6.“;

**43)** paragrahvi 166 lõige 3 muudetakse ja sõnastatakse järgmiselt:

„(3) Esimesse kauplemissüsteemi kuuluv paikse heiteallika ja õhusõiduki käitaja ja laevandusettevõtja kontrollib regulaarselt, kas tema kasutatavat seiremetoodikat saab parandada. Laevandusettevõtja seirekava parandamine toimub vastavalt Euroopa Parlamendi ja nõukogu määrusele (EL) 2015/757 artiklile 7.“;

**44)** paragrahvi 166 lõiked 7 ja 8 muudetakse ning sõnastatakse järgmiselt:

(7) Paikse heiteallika käitaja esitab Keskkonnaametile iga aasta 25. märtsiks eelmise kalendriaasta kasvuhoonegaaside heitkoguse tõendatud aruande (edaspidi heitkoguse aruanne) ja korraldab eelmise kalendriaasta heitkoguse tõendamise kauplemise registris. Õhusõiduki käitajate tonnkilomeetrite andmete aruandlus toimub vastavalt direktiivi 2003/87/EÜ IV lisale. Laevandusettevõtja andmete aruandlus esitatakse vastavalt Euroopa Parlamendi ja nõukogu määrusele (EL) 2015/757 artiklile 8.“;

(8) Kui paikse heiteallika või õhusõiduki käitaja või laevandusettevõtja ei ole 25. märtsiks korraldanud kauplemise registrisse eelmise kalendriaasta heitkoguse tõendatud andmete sisestamist, koostab Keskkonnaamet paikse heiteallika või õhusõiduki käitaja või laevandusettevõtja eelmise kalendriaasta tegevuse kohta kasvuhoonegaaside heitkoguse konservatiivse hinnangu ja sisestab selle põhjal arvutatud kasvuhoonegaaside heitkoguse kauplemise registrisse.

**45)** seadust täiendatakse §-ga 1661 järgmises sõnastuses:

“§ 1661. Teise kauplemissüsteemi heitkoguste seire ja aruandlus”;

(1) Teise kauplemissüsteemi kuuluv üksus seirab alates 2025. aastast vastavalt rakendusmääruse (EL) 2018/2066 artiklile igal kalendriaastal heitkoguseid, mis vastavad käesoleva seaduse § 155 lõike 1 alusel kehtestatud määruse §-s 42 sätestatud tegevusaladel tarbimisse lubatud kütuse kogustele, ning teatab need heitkogused järgmisel aastal Keskkonnaametile, tehes seda esimest korda 30. aprilliks 2026.

(2) Teise kauplemissüsteemi kuuluv üksus, kellele on teise kauplemissüsteemi luba väljastatud hiljemalt 1. jaanuariks 2025, teatab käesoleva paragrahvi lõikes 22 nimetatud heitkogused 2024. aasta kohta Keskkonnaametile 30. aprilliks 2025.

(3) Kui teise kauplemissüsteemi kuuluv üksus ei ole 30. aprilliks korraldanud kauplemise registrisse eelmise kalendriaasta heitkoguse tõendatud andmete sisestamist, koostab Keskkonnaamet teise kauplemissüsteemi kuuluva üksuse eelmise kalendriaasta tegevuse kohta kasvuhoonegaaside heitkoguse konservatiivse hinnangu ja sisestab selle põhjal arvutatud kasvuhoonegaaside heitkoguse kauplemise registrisse.

(4) Teise kauplemissüsteemi kuuluval üksusel peab olema võimalik teostada komisjoni rakendusmääruse (EL) 2018/2066 nõuetele vastavat heitkoguse seiret ja aruandlust, et vähendada heitkoguse esimeses ja teises kauplemissüsteemis topelt arvestamise riski ning ühikute tagastamise riski esimeses ja teises kauplemissüsteemis hõlmamata heitkoguse puhul.

(5) Juhul, kui juriidilisest isikust tarbija või edasimüüja ostab kütust ning müüb edasi või kasutab seda muudel kui käesoleva seaduse § 155 lõike 1 alusel kehtestatud määruse §-s 42sätestatud tegevusaladel, on sellel juriidilisel isikul kohustus esitada teise kauplemissüsteemi kuuluvale üksusele või muule tarneahela osalisele, kellelt kütust osteti, vastava päringu korral andmed nende kütuste koguste kohta, mida ta kasutas või müüs edasi kasutamiseks muudel kui käesoleva seaduse § 155 lõike 1 alusel kehtestatud määruse §-s 42sätestatud tegevusaladel.

(6) Juhul, kui eelnevas lõikes nimetatud tarbija või edasimüüja vastavaid andmeid ei esita, eeldab teise kauplemissüsteemi kuuluv üksus, et kogu isikule tarnitud kütus on kasutatud käesoleva seaduse § 155 lõike 1 alusel kehtestatud määruse §-s 42sätestatud tegevusaladel.

(7) Juhul, kui eelnevas lõikes nimetatud tarbija või edasimüüja esitab ebakorrektseid andmeid tarbitud kütuste kasutusvaldkonna või koguste kohta, on ta kohustatud tasuma trahvi 100 eurot iga ebakorrektselt esitatud kütuse kogusele vastava põletamisel õhku paiskuva tonni süsinikdioksiidi ekvivalendi kohta. Nimetatud rahasumma tasumine ei vabasta seda juriidilist isikut kohustusest esitada korrektsed andmed.

(8) Teise kauplemissüsteemi kuuluv üksus esitab Keskkonnaametile ajakohastatud seirekava enne iga olulist muudatust kasutatavas seiremetoodikas. Keskkonnaamet võib lubada teise kauplemissüsteemi kuuluval üksusel seirekava ajakohastada ilma teise kauplemissüsteemi luba muutmata.

(9) Keskkonnaamet kiidab teise kauplemissüsteemi kuuluva üksuse esitatud seirekava heaks 30 päeva jooksul komisjoni rakendusmääruse (EL) 2018/2066 nõuetele vastava seirekava esitamisest arvates ja uuesti pärast iga olulist muudatust käitaja kasutatavas seiremetoodikas.

(10) Keskkonnaamet võib lubada lihtsustatud seire-, aruandlus- ja tõendamismeetmeid selliste teise kauplemissüsteemi kuuluvate üksuste puhul, kelle tarbimisse lubatud kütuse kogustele vastav aastane heitkogus on väiksem kui üks tuhat tonni CO2 ekvivalenti.“;

(11) Käesolevas paragrahvis kirjeldatud heitkoguse seire ja aruandluse täpsema korra võib kehtestada valdkonna eest vastutav minister määrusega.“

**46)** paragrahvi 167 lõige 2 tunnistatakse kehtetuks;

**47)** paragrahvi 167 täiendatakse lõikega 3 järgmises sõnastuses:

„(3) Laevandusettevõtja tõendamine on laevandusettevõtja tasandi summaarse heitkoguse andmete usaldusväärsuse ja täpsuse hindamine, mis on teostatud vastavalt Euroopa Parlamendi ja nõukogu määruse (EL) 2015/757 III peatükis sätestatud kontrolli- ja akrediteerimisnõuetele.“;

**48)** paragrahvi 168 lõige 1 muudetakse ja sõnastatakse järgmiselt:

„(1) Esimesse kauplemissüsteemi kuuluv paikse heiteallika ja õhusõiduki käitaja ja laevandusettevõtja tagastab kauplemise registris iga aasta 30. septembriks eelmise kalendriaasta heitkoguse aruandele vastava koguse lubatud heitkoguse ühikuid, mis tekivad käesoleva seaduse § 155 lõike 1 alusel kehtestatud määruses nimetatud tegevusaladest ja mis on tõendatud vastavalt käesoleva seaduse § 167 lõikele 1 ja 3.“;

**49)** paragrahvi 168 täiendatakse lõigetega 11–19 järgmises sõnastuses:

(1) Laevandusettevõtjatele kehtib käesoleva paragrahvi lõikes 1 sätestatud kohustus 2024. aastal tekkinud kasvuhoonegaaside heite kohta 40% ulatuses ja 2025. aastal tekkinud kasvuhoonegaaside heite kohta 70% ulatuses.

„(11) Laevandusettevõtja nendele reisidel, mis väljuvad Euroopa Liidu välisest sadamast ja saabuvad Euroopa Liidu sadamasse või mis väljuvad Euroopa Liidu sadamast ja saabuvad Euroopa Liidu välisesse sadamasse, kehtib käesoleva paragrahvi lõikes 1 sätestatud lubatud heitkoguse ühikute tagastamise kohustus 50% ulatuses.

(12) Laevandusettevõtja käesoleva paragrahvi lõikes 11 nimetatud reisidele kehtib käesoleva paragrahvi lõikes 1 sätestatud kohustus 2024. aastal tekkinud kasvuhoonegaaside heite kohta 40% ulatuses ja 2025. aastal tekkinud kasvuhoonegaaside heite kohta 70% ulatuses.

(13) Kuni 2030. aasta 31. detsembrini tekkinud kasvuhoonegaaside heitkoguse puhul võib laevandusettevõtja tagastada 1A või 1A Super jääklassiga laevade eelmise kalendriaasta tõendatud heitkoguse aruandele vastavast heitkogusest 5% vähem lubatud heitkoguse ühikuid.

(14)  Kuni 2030. aasta 31. detsembrini ei rakendata käesoleva paragrahvi lõikes 1 sätestatud lubatud heitkoguse ühikute tagastamise nõuet laevandusettevõtjatele järgnevate reisidega seotud kasvuhoonegaaside osas:

1) reisid on toimunud liikmesriigis, mille osas on Euroopa Komisjon välja andnud vastavat erisust võimaldava rakendusakti;

2) reisid on tehtud reisilaevadega, välja arvatud kruiisilaevad, või reisiparvlaevadega käesoleva lõike punktis 1 nimetatud liikmesriigi jurisdiktsiooni alla kuuluva saare sadama, millel puudub maantee- või raudteeühendus mandriga ja mille elanikkond koosneb vähem kui 200 000 alalisest elanikust, ja sama liikmesriigi jurisdiktsiooni alla kuuluva sadama vahel.

(15) Kuni 2030. aasta 31. detsembrini ei rakendata käesoleva paragrahvi lõikes 1 sätestatud lubatud heitkoguse ühikute tagastamise nõuet laevandusettevõtjale kasvuhoonegaaside heite osas, mis tekib riikidevahelise teenuste hankelepingu või riikidevahelise avaliku teenindamise kohustuse raames toimuvatest, kahte liikmesriiki ühendavatest reisilaevade või parvlaevade reisidest ning selliste laevade kai ääres toimuvast tegevusest seoses selliste reisidega, juhul kui Euroopa Komisjon on selliste erisuste osas välja andnud rakendusakti.

(16) Kuni 2030. aasta 31. detsembrini ei rakendata käesoleva paragrahvi lõikes 1 sätestatud lubatud heitkoguse ühikute tagastamise nõuet kasvuhoonegaaside heite osas, mis tekib seoses reisidega, mis toimuvad liikmesriigi piiriäärses piirkonnas asuva sadama ja samas liikmesriigis asuva sadama vahel, sealhulgas reisid sadamate vahel sama liikmesriigi piiriäärse piirkonna piires ja reisid sama liikmesriigi piiriäärsete piirkondade sadamate vahel, ning selliste laevade kai ääres toimuvast tegevusest seoses selliste reisidega.”;

(17) Teise kauplemissüsteemi kuuluv üksus tagastab alates 1. jaanuarist 2028 iga aasta 31. maiks käesoleva seaduse § 155 lõike 1 alusel kehtestatud määruse §-s 42 sätestatud tegevusaladel tarbimisse lubatud kütuste kogusele vastava ning tõendatud eelmise kalendriaasta koguheitega võrdse koguse lubatud heitkoguse ühikuid, mis tunnistatakse seejärel kehtetuks.

(18) Teise kauplemissüsteemi kuuluv üksus teatab kuni 2030. aastani iga aasta 30. aprilliks, kui suure osakaalu lubatud heitkoguse ühikute tagastamisega seotud kuludest kandis ta keskmiselt eelmisel aastal edasi tarbijatele.

(19) Haiglatele võib anda rahalist hüvitist neile edasikantud kulude eest, mis tulenevad lubatud heitkoguse ühikute tagastamisest teises kauplemissüsteemis.“;

**50)** paragrahvi 168 lõikes 2 asendatakse tekstiosa „paikse heiteallika või õhusõiduki käitaja“ tekstiosaga „esimesse kauplemissüsteemi kuuluv paikse heiteallika ja õhusõiduki käitaja või laevandusettevõtja“;

**51)** paragrahvi 168 lõige 3 tunnistatakse kehtetuks;

**52)** paragrahvi 168 täiendatakse lõigetega 9, 10 ja 11 järgmises sõnastuses:

„(9) Reis käesoleva paragrahvi tähenduses on Euroopa Parlamendi ja nõukogu määruse (EL) 2015/757 artikli 3 punktis c määratletud reis.

(10) Kruiisilaev käesoleva paragrahvi tähenduses on lastitekita reisilaev, mis on eranditult ette nähtud reisijate veoks ärilistel eesmärkidel ja pakub merereisi ajal ööbimisega majutust“;

(11) Külastatav sadam käesoleva paragrahvi tähenduses on sadam, kus laev peatub kauba lastimiseks või lossimiseks või reisijate pealevõtmiseks või maale laskmiseks, või sadam, kus avamerelaev peatub meeskonna vahetamiseks; selliste peatuste hulka ei kuulu üksnes tankimise, varude täiendamise, muu laeva kui avamerelaeva meeskonna vahetamise, kuivdokki mineku või laeva, selle seadmete või mõlema remondi eesmärgil tehtavad peatused, abi vajava või ohus oleva laeva peatused sadamas, laevadevaheline reisijate või lasti üleandmine väljaspool sadamaid, üksnes ebasoodsate ilmastikutingimuste eest varjumise või vajaliku otsingu- ja päästetegevuse eesmärgil tehtavad peatused sadamas ning konteinerilaevade peatused konteinerite ümberlaadimisega tegelevas naabersadamas.

**53)** paragrahvi 169 pealkiri muudetakse ja sõnastatakse järgmiselt:

„**§ 169. Lubatud heitkoguse ühikute tagastamise nõuete rikkumine**“;

**54)** paragrahvi 169 lõige 1 muudetakse ja sõnastatakse järgmiselt:

„(1) Käesoleva seaduse § 155 lõike 1 alusel kehtestatud määruses nimetatud tegevusalal tegutsev paikse heiteallika ja õhusõiduki käitaja, laevandusettevõtja või üksus, kes ei ole käesoleva seaduse § 168 lõikes 1 kehtestatud lubatud heitkoguse ühikute tagastamise nõuet tähtajaks täitnud, on kohustatud tagastamata jäänud heitkoguse eest tasuma lubatud heitkoguse ühikute hüvitist 100 eurot iga ülemääraselt õhku paisatud tonni süsinikdioksiidi ekvivalendi kohta, mille osas lubatud heitkoguse ühikud on tagastamata. Nimetatud rahasumma tasumine ei vabasta seda paikse heiteallika ja õhusõiduki käitajat ja laevandusettevõtjat kohustusest tagastada ülemäärasele heitkogusele vastav hulk lubatud heitkoguse ühikuid hiljemalt järgmise kalendriaastaga seotud lubatud heitkoguse ühikute tagastamisel. Lubatud heitkoguse ühikute hüvitist suurendatakse vastavalt Euroopa tarbijahinnaindeksile.“;

**55)** paragrahvi 169 täiendatakse lõigetega 3 –7 järgmises sõnastuses:

„(3) Kui laevandusettevõtja ei ole täitnud lubatud heitkoguse ühikute tagastamiskohustusi vähemalt kahe järjestikuse aruandeperioodi“ jooksul, teavitab Keskkonnaamet sellest Transpordiametit.

(4) Transpordiamet annab käesoleva paragrahvi lõikes 3 nimetatud juhul sellisele laevandusettevõtjale väljasaatmiskorralduse. Väljasaatmiskorraldusest teavitab Transpordiamet Euroopa Komisjoni, Euroopa Meresõiduohutuse Ametit, teisi Euroopa Liidu liikmesriike ning laeva lipuriiki.

(5) Laevandusettevõtja, kellele on antud väljasaatmiskorraldus või kelle osas on mõni Euroopa Liidu liikmesriik teavitanud väljasaatmiskorralduse andmisest, valduses olevatel laevadel on keelatud siseneda Eesti territooriumil asuvasse sadamasse seni, kuni laevandusettevõtja on täitnud lubatud heitkoguse ühikute tagastamiskohustuse vastavalt käesoleva seaduse § 168 lõikele 1.

(6) Kui laevandusettevõtja on lubatud heitkoguse ühikute tagastamiskohustuse täitnud, teavitab Keskkonnaamet sellest Transpordiametit.

(7) Kui laevandusettevõtja, kellele on antud väljasaatmiskorraldus vastavalt käesoleva paragrahvi lõikele 4 või mõnes Euroopa Liidu liikmesriigis, laev seilab Eesti lipu all ning asub Eesti territooriumil asuvas sadamas, keelab sadam laeval sadamast väljumise kuni väljasaatmiskorralduse tühistamiseni.

(7) Käesolevas paragrahvis sätestatud väljasaatmiskorraldus ei piira merehädas olevate laevade suhtes rakendatavate rahvusvahelise mereõiguse kohaldamist.“;

**56)** paragrahvi 170 lõige 1 muudetakse ja sõnastatakse järgmiselt:

(1) Teabe tasuta eraldatavate lubatud heitkoguse ühikute eralduskavade ning esimesse kauplemissüsteemi kuuluvate paikse heiteallika ja õhusõiduki käitajate ja laevadest ning teise kauplemissüsteemi kuuluvatest üksustest pärinevate kasvuhoonegaaside iga-aastaste heitkoguse kohta avalikustab Keskkonnaamet oma veebilehel.

**57)** paragrahvi 170 lõiget 2 täiendatakse pärast sõna “käitajate” tekstiosaga “, laevandusettevõtjate ja üksuste” ;

**58)** paragrahvi 237 muudetakse ja sõnastatakse järgmiselt:

### § 237. Esimese ja teise kauplemissüsteemi nõuete rikkumine

(1) Esimese ja teise kauplemissüsteemi nõuete rikkumise eest karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, karistatakse rahatrahviga kuni 400 000 eurot.

**59)** seaduse normitehnilist märkust täiendatakse järgmiselt:

„Euroopa Parlamendi ja nõukogu direktiiv (EL) 2023/959, millega muudetakse direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem, ja otsust (EL) 2015/1814, mis käsitleb ELi kasvuhoonegaaside heitkogusega kauplemise süsteemi turustabiilsusreservi loomist ja toimimist (ELT L 130, 16.05.2023, lk 134–202);

Euroopa Parlamendi ja nõukogu direktiiv (EL) 2023/958, millega muudetakse direktiivi 2003/87/EÜ seoses lennunduse panusega kogu liidu majandust hõlmavasse heitkoguse vähendamise eesmärki ja üleilmse turupõhise meetme asjakohase rakendamisega (ELT L 130, 16.05.2023, lk 115–133).”.

**§ 2. Riigilõivuseaduse muutmine**

Riigilõivuseaduse paragrahv 29 muudetakse ja sõnastatakse järgmiselt:

„Esimesse kauplemissüsteemi kuuluv paikse heiteallika ja õhusõiduki käitaja ja laevandusettevõtja ning teise kauplemissüsteemi kuuluv üksus on vabastatud riigilõivu tasumisest arvelduskonto avamise taotluse läbivaatamise ning arvelduskonto iga-aastase hooldamise eest. Tõendajad on vabastatud riigilõivu tasumisest tõendajakonto iga-aastase hooldamise eest.“

**§ 3.** **Meresõiduohutuse seaduse muutmine**

Seaduse normitehnilises märkuses asendatakse tekstiosa „ning määrusega (EL) nr 2015/757 (ELT L 123, 19.05.2015, lk 55–76)“ tekstiosaga „, määrusega (EL) nr 2015/757 (ELT L 123, 19.05.2015, lk 55–76) ning määrusega (EL) 2023/1805 (ELT L 234, 22.9.2023, lk 48–100)“.

**§ 4. Seaduse jõustumine**

1) käesoleva seaduse § 1 punkt x jõustub 2025. aasta 1. jaanuaril;

2)käesoleva seaduse § 1 punkt 19 jõustub 2026. aasta 1. jaanuaril;

3)käesoleva seaduse § 1 punkt 22 jõustub 2026. aasta 1. jaanuaril;

4) käesoleva seaduse § 1 punkt 40 (22)jõustub 2025. aasta 1. jaanuaril;

5) käesoleva seaduse § 1 punkt 40 (23)jõustub 2025. aasta 30. aprillil;

Lauri Hussar

Riigikogu esimees

Tallinn, „...“ …………..2024. a

Algatab Vabariigi Valitsus „...“ ………………2024.